I øjeblikket kører DR-reportageserien ’Fri os fra kontanthjælp’, og titlen skal sandsynligvis afspejle de medvirkendes lyst til at få et job. Men titlen kunne lige så godt afspejle en bøn fra deres børn. For vi ved fra statistikkerne, at børn af kontanthjælpsmodtagere har stor sandsynlighed for selv at ende på kontanthjælp.

Ud over den øgede risiko for selv at ende på kontanthjælp ved vi fra undersøgelser, at børn af kontanthjælpsmodtagere er dem, der har mindst sandsynlighed for at gennemføre en ungdomsuddannelse, de klarer sig dårligere i folkeskolen osv.



I min tid som kontorelev i børnemyndigheden i Københavns Kommune så jeg, hvor galt det står til. Gang på gang skulle man være vidne til forældre på overførselsindkomst, endda også forældre til tvangsfjernede børn, der valgte at få flere børn.